Olibaanit

Olibaanit (Boswellia) on tohtorinpuukasvien heimoon kuuluva kasvisuku. Siihen kuuluu maailmanlaajuisesti noin 30 lajia. Se on ryhmä lajeja, joilla on farmakologisia, erityisesti tulehduksia estäviä, ominaisuuksia. Raamatullinen suitsuke on todennäköisesti sukuun kuuluvan temppeliolibaanin (Boswellia sacra) pihkaa eli olibaanihartsia.

Temppeliolibaania ja salaiolibaania voidaan pitää myös huonekasvina.

Lajeja 
 Boswellia neglecta – kenianolibaani

Suku sisältää neljä tarkeää lajia, joiden pihkasta valmistetaan erilaatuisia suitsukkeita. 
 Boswellia frereana, kasvaa ainoastaan Somalian pohjoisilla alueilla.
 Boswellia papyrifera, kasvaa Etiopiassa; nykyään olibaanihartsin merkittävin lähde.
 Boswellia sacra – temppeliolibaani eli olibaani, kasvaa Omanin ja Jemenin sekä Somalian alueella.
 Boswellia serrata – salaiolibaani, kasvaa Intian alueella.

Lääkinnällinen käyttö 
Olibaanilajeja on pitkään käytetty Ayurvedisessä lääkinnässä ja niistä on havaittu olevan apua astman ja erilaisten tulehduksien hoidossa (Gupta I et al. 1998)

Kannan romahdus 
Boswellia papyrifera -lajin kanta on romahtamassa karjankasvatuksen, tulipalojen ja liikakäytön seurauksena ja muut olibaanit ovat samojen uhkien alaisia.

Lähteet 
 Gupta I, Gupta V, Parihar A, et al. Effects of Boswellia serrata gum resin in patients with bronchial asthma: results of a double-blind, placebo-controlled, 6-week clinical study. European Journal of Herbal Medicine 1998; 3:511-14.

Viitteet

Aiheesta muualla 
 
Suomen Lajitietokeskus: Olibaanit (Boswellia)
iNaturalist: Olibaanit (Boswellia)
UniProt: Taxonomy – Boswellia 
Plant List: Boswellia 
Global Biodiversity Information Facility (GBIF): Boswellia 

Tohtorinpuukasvit